વિસ્ટા રુમ્સ શરુ કર્યે ચારેક વર્ષનો સમય વીતી ચૂક્યો છે ત્યારે નવી ક્ષિતિજો તલાશવાનું શરુ કર્યું અંકિતાએ. કારણ એ જ, કે હોટેલ એન્ડ હોસ્પિટાલિટી સેગમેન્ટમાં ઉચ્ચતમ સર્વિસીઝ આપવાનું ધ્યેય. અંકિતાનું નેકસ્ટ ધ્યેય છે વિલા અને બંગ્લોઝ. હા, એવા વિલાઝ અને બંગ્લોઝમાં કલાકોથી લઇ વેકેશન સ્ટે આપતી એકદમ ન્યૂ ટ્રેન્ડમાં સર્વિસ. આમાં એમ છે કે મોટેભાગે રીચ ફેમિલીઝ એક કરતાં વધુ ઘર વસાવતાં હોય છે. જ્યાં તેમણે એક્સ્ટ્રા ઇનવેસ્ટમેન્ટ કર્યું હોય અને ફક્ત હોલિડે માટે જ તેઓ જતાં હોય છે બાકીના સમયમાં એવાં વિશાળ બંગ્લોઝ અને વિલાઝ વપરાશ વગરનાં રહે છે, જ્યાં બધું એમને એમ પડ્યું રહે છે. આવા ઘરની દેખભાળ કરવી અને ટૂંકસમય માટે બીજા કોઇ ફેમિલી કે ગ્રુપને એન્જોય કરવા માટે અમુક રકમમાં આપવાનું તેમણે શરુ કર્યું છે. ઘરના માલિકને લાભ એ કે મેઇન્ટેન્સ કવર થાય, રેવન્યૂ મળે એ પ્રકારનું આ નવા વેન્ચરમાં સેટઅપ કર્યું છે. આ એસેટ્સમાં એકસ્ટ્રા ઓર્ડિનરી થિંગ્ઝ ધરાવતાં વ્યૂઝ હોય, વેલી વ્યૂઝહોય, રીવર વ્યૂઝ હોય, સ્વિમિગ પુલ્સ સહિતની અત્યાધુનિક સગવડો હોય… એમ અત્યંત આકર્ષક સ્પોટ હોય તે ખાસ જોવામાં આવે. આ કેટેગરીમાં સેલિબ્રિટીઝ પીપલ્સ કે જેમના તમે મિત્રો હોવ કે રીલેટિવ હોવ તો જ તમને જવા મળે તેવા વિલાઝ અને બંગ્લોઝમાં તમને સ્ટે મળે તો આ આઇડિયા ઝડપથી ક્લિક ન થાય તો જ નવાઇ ને..બહરહાલ, આ સંભવ બનાવવું એમ આસાન પણ નથી કેમ કે અતિપ્રતિષ્ઠિત વ્યક્તિના બંગલામાં તમે રહ્યાં છો તેવું કહેવાનો આનંદ કસ્ટમર જરુર શેર કરે, પણ એવા સેલિબ્રિટીઝ એક્સપોઝ નથી થવા ઇચ્છતાં હોતા કે તેમની પ્રોપર્ટીઝમાં આ પ્રકારે રહી શકાય છે તે જાહેર કરે. સો, તમે સમજી શકો છો કે અંકિતા માટે તેમને આ વેન્ચરમાં જોડવા સહમત કરવા એ ટફ ટાસ્ક હતું. અત્યંત મૃદુસ્વરે શાલીન વાણીના સ્વામિની અંકિતાએ આ ટાસ્ક પાર પાડ્યું છે અને ખૂબ ટૂંકાગાળામાં તેમણે એ વિલાઝ અને બંગ્લોઝ ટુરિસ્ટ ડેસ્ટિનેશન બનાવવામાં સફળ નીવડ્યાં છે. અલબત્ત, એ કોના બંગ્લોઝ અને વિલાઝ છે તે જાહેર કરી વ્યાવસાયિક શરતોનો ભંગ કરવા નથી માગતાં. વિસ્ટા રુમ્સ દ્વારા તમે પણ આવા સ્પોટ પર ખુશનુમા સમય ગાળી શકો છો. લોનાવલા, કરજત, અલીબાગમાં બે એકર, ત્રણ એકરના બ્યૂટીફુલ બંગ્લોઝમાં વિસ્ટા રુમ્સ મળે છે. ચાર પ્રોપર્ટી સાથે શરુ થયેલ આ સાહસ ચાર વર્ષમાં તો ભારતમાં 1200 જેટલી હોટેલ્સ સાથે અને શ્રીલંકા તથા માલદીવમાં ટાઇઅપ કરી ચૂક્યાં છે. ઉપરાંત 140 જેટલાં લક્ઝરી વિલા, બંગલોઝ અને હોમ સ્ટે સાથે જોડાઇ ગયાં છે.